# Barry Domvile

### Fra Wikipedia, den frie encyklopedi

Sir Barry Edward Domvile, KBE CB CMG (1878-1971) var en fremtredende britisk admiral og senere ledende britisk fascist.

Domvile var sønn av admiral Sir Compton Domvile og fulgte i farens fotspor så fort han var gammel nok. Før første verdenskrig var han Assistant Secretary for Committee of Imperial Defence, og under krigen deltok han som kommandør for destroyere og kryssere. Etter krigen ble han plandirektør og stabssjef hos kommandøren for Middelhavsflåten, og i 1925 ble han kommandor for slagskipet «Royal Souvereign».

Mellom 1927 og 1930 var han direktør for Department of Naval Intelligence, og kommanderte så den tredje krysserskvadronen til 1932, da han ble utnevnt til president for Royal Naval College. Domvile ble pensjonert i 1936.

Domvile var en tilhenger av fascismen og spesielt nasjonalsosialismen, og var aktiv i Anglo-German Fellowship. Han grunnla videre den protyske kulturorganisasjonen The Link.

Han støttet British Peoples Party-kandidaten St. John Philby ved valget i 1939. På grunn av sine protyske holdninger ble han internert mellom 7. juli 1940 og 29. juli 1943. Opplevelsene under interneringen gjorde ham forbitret og styrket ham i hans antisemittiske overbevisninger.

Domvile var en aktiv dagbokskriver, og under interneringen gjemte han bind 56 av sin dagbok i haven, hvor den ikke ble oppdaget av myndighetene. Etter hans død ble dagbøkene overtatt av Royal Naval College. De er en viktig kilde til britiske fascisters aktiviteter mellom krigsutbruddet og masseinterneringen i mai 1940.

## [rediger] Publikasjoner

- From Admiral to Cabin Boy (1947; «kabinen» viste til hans celle i Brixton prison under interneringen) ISBN 0-89562-099-5
- Look to Your Moat (en britisk marine- og sjøfartshistorie)
- The Great Taboo: Freemasonry
- Straight from the Jew's Mouth
- Truth about Anti-Semitism

Hentet fra «http://no.wikipedia.org../../../b/a/r/Barry_Domvile_458c.html»

Kategorier: Fødsler i 1878 | Dødsfall i 1971 | Britiske offiserer

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English